Pentru George Simion, alegerile prezidențiale din mai ar putea fi totul sau nimic. Ce denotă ezitările liderului AUR
AUR trece printr-o perioadă zbuciumată, încă de la pierderea intrării în turul al doilea al alegerilor prezidențiale din 2024 de către George Simion, iar contrele dintre Claudiu Târziu și liderul partidului s-au intensificat, mai ales în urma susținerii acordate lui Călin Georgescu. Europarlamentarul AUR Claudiu Târziu a declarat recent că Simion se teme și i-a cerut demisia, prin interpuși, el fiind președintele Consiliului Național de Conducere al AUR.